Basa Arab Sisilia

Basa Arab Sisilia (atawa Sisilia Arab) ya iku dialék basa Arab kang dituturnang ning pulo Sisilia lan tanggaé Malta antawis akir abad 9 nganti 12 Maséhi. Basa iki wis cures ning Sisilia, nanging ning pulo Malta basaé dadi ngembang lan sekien karan Basa Malta. Pulo Sisilia wis warna-warna karajan sing mréntah nanging pengaruh Islam lan Norman kang paling akèh ngupai pengaruh. Wong Roman lan Imigran Islam sing Afrika Lor kaya déné Andalusia uga Italia keding teka ning pulo iki nalika jamané Fatimiyah. Ning jaman semono wong Arab Muslim ngembangaken peradaban kaya déné agama Islam, pertanian, sekolah, lan pulitik. Nanging akhiré, peradaban Islam Sisilia iki kegeser karo invasi Norman kanggo nyebarnang agama Kristen ning pulo iki. Amarga iku Basa Arab ning pulo Sisilia dumasar sing basa Arab Maghribi atawa Afrika Lor. Arab Sisilia wis ana tinggalané, kaya déné aran papan lan kosa-tembung.

Basa Malta

Sanajan basa Arab Sisilia wis mati lan laka maning, basa iki angger tahan ning Malta lan ana tambahan tembung-tembung sing Basa Sisilia, Basa Italia, Basa Prancis, lan Basa Inggris amarga pengaruh pemréntahan. Ana tembung-tembung Arab Sisilia iku bisa disandingnang karo tembung-tembung ning basa Malta. Basa Sisilia nyerap akèh tembung Arab Sisilia kaya conto cilik ning tabel ngisor iki:

 Basa Malta Arab Sisilia(ning Sisilia) Arab Basa Jawa Cerbonan Ġiebja  Gebbia جب (Jabb) Tadah banyu Ġunġlien Giuggiulena جنجلان (Junjulān) Wiji wijen  Saqqajja Saia ساقية (Sāqiyyah) Selokan Kenur Tanura تنور (Tannūr) Kompor  Żaffran  Zaffarana زعفران (Zaʿfarān) Kunir  Żahra Zagara زهرة (Zahrah) Mekar Żbib Zibbibbu زبيب (Zabīb) Kismis Zokk Zuccu  ساق (Sāq) Watang wit

 Rujukan 

Kategori:Basa Arab
Kategori:Islam
Kategori:Artikel Wiki Mrebawani II kalamangsa 1